Uzulu Uthukuthele Ngodaba Lokukhonza iFlag
Sihamba kanje isifungo abafundi abamele basithathe nsuku zonke: “Nkulunkulu, wena ophethe impilo zethu, siyayikhonza iflag yesizwe. Siyabahlonipha omama labobaba abasala empini."
WASHINGTON — Abenhlanganso ezizimeleyo, abazali kanye labamasonto atshiyeneyo bazahlangana koBulawayo ngoLwesithathu behlafuna umthetho kahulumende omutsha obamba abantwana besikolo ngamandla ukuthi bafunge ngeFlag yeZimbabwe njalo bathembise ukuhlonipha amaqhawe esizwe. Amagqwetha alwela amalungelo kazulu asecele umthethwandaba ukuthi wesule lumthetho. Sihamba kanje isifungo abafundi abamele basithathe nsuku zonke: “Nkulunkulu, wena ophethe impilo zethu, siyayikhonza iflag yesizwe. Siyabahlonipha omama labobaba abasala empini. “Siyizizukulwana eziziqhenyayo ngenotho yemvelo yethu. Siyaziqhenya njalo ngamasiko ethu. Ngakho, ngizimisele ukuba ngumuntu othembekileyo, osebenza gadalala.” Umfundisi Useni Sibanda utshele lumthethwandaba ukuthi awukho emthethweni lumthetho. Usole kakhulu uhulumende ngokwethula umthetho lo engazange akhulumisane labazali kanye labamasonto.